Diari Oficial de la Generalitat Valenciana


Sumari del DOGV 6650, del 14-11-2011 (2011/11203)

DECRET 169/2011, d'11 de novembre, del Consell, pel qual s'inclou, en el Catàleg de Forests d'Utilitat Pública de la Província de València, la forest denominada Lomas del Pelotín, situada al terme municipal de Teresa de Cofrentes i propietat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6650

Data del DOGV
:   14-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11080


Data del document
:   11-11-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Teresa de Cofrentes
    * muntanya de l'estat

DECRET 169/2011, d'11 de novembre, del Consell, pel qual s'inclou, en el Catàleg de Forests d'Utilitat Pública de la Província de València, la forest denominada Lomas del Pelotín, situada al terme municipal de Teresa de Cofrentes i propietat de la Generalitat. [2011/11265]  
De conformitat amb el que disposen els articles 16 i 18 de la Llei 43/2003, de 21 de novembre, de Forest, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests d'Utilitat Pública i l'efecte jurídic, la Conselleria d'Infraestructures, Territori i Medi Ambient ha instruït l'expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada Lomas del Pelotín, sítia al terme municipal de Teresa de Cofrentes i propietat de la Generalitat. Hi ha quedat acreditada la seua importància per a la protecció del sòl enfront de processos d'erosió, degradació i desertització, la preservació de la diversitat biològica i el manteniment dels processos ecològics, per tant escau dictar el pertinent decret.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 11 de novembre de 2011,  
  
DECRETE  
  
Article 1. Declaració d'utilitat pública  
Es declara d'utilitat pública la forest denominada Lomas del Pelotín, sítia al terme municipal de Teresa de Cofrentes i propietat de la Generalitat.  
  
Article 2. Catalogació  
S'inclou en el Catàleg de Forests d'Utilitat Pública de la Província de València la forest Lomas del Pelotín, amb la inscripció següent:  
  
Número: 186.  
Nom: Lomas del Pelotín.  
Partit judicial: Requena.  
Terme municipal: Teresa de Cofrentes.  
Pertinença: Generalitat.  
Superfície pública: 77,37 ha.  
Enclavaments: no.  
Superfície total: 77,37 ha.  
Límits: nord, Francisco Martínez Montoya; est, Las Pedrizas de Teresa o Solana de Campos, propietat de Graciano i Celia García Alcocer; sud, Las Pedrizas de Teresa o Solana de Campos, propietat de Graciano i Celia García Alcocer; i oest, Las Pedrizas de Teresa o Solana de Campos, propietat de Graciano i Celia García Alcocer.  
Delimitació: no.  
Amollonament: no.  
Inscripció registral: en el Registre de la Propietat de Requena, finca número 3164, que consta al foli 181 del tom 303 de l'arxiu, llibre 44 de Teresa de Cofrentes, inscripció cinquena.  
Servituds: camins i sendes.  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades poden interposar recurs contenciós administratiu en el termini de dos mesos comptadors des de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
Valencia, 11 de novembre de 2011  
  
El president de la Generalitat,  
ALBERTO FABRA PART  
  
La consellera d'Infraestructures,   
Territori i Medi Ambient,  
ISABEL BONIG TRIGUEROS